open-index/open-wikipedia-markdown huggingface dataset:
Ελεονώρα της Αυστρίας (1582-1620)

Η **Ελεονώρα**, γερμ. Eleanor von Habsburg (25 Σεπτεμβρίου 1582 - 28 Ιανουαρίου 1620) από τον Οίκο των Αψβούργων ήταν κόρη του αρχιδούκα της Έσω Αυστρίας.

## Βιογραφία
Ήταν η τέταρτη κόρη του Καρόλου Β΄ αρχιδούκα της Έσω Αυστρίας και της Μαρίας-Άννας των Βίττελσμπαχ, κόρης του Αλβέρτου Ε΄ δούκα της Βαυαρίας.

Το 1619 ο αδελφός της Φερδινάνδος Β΄ έγινε αρχιδούκας της Αυστρίας και βασιλιάς της Ουγγαρίας, Βοημίας & Γερμανίας. Η Ελεονώρα εθεωρείτο έξυπνη, αλλά άθυμη, κυρίως λόγω της εύθραυστης υγείας της, που της άφησε η ευλογιά που πέρασε στη μικρή της ηλικία. Μαζί με τις αδελφές της Γρηγορία-Μαξιμιλιάνα και Μαργαρίτα και η Ελεονώρα ήταν υποψήγια νύφη για τον Φίλιππο (Β΄) μέλλοντα βασιλιά της Ισπανίας. Τα πορτραίτα των τριών αδελφών στάλθηκαν στην Ισπανική Αυλή, αλλά η Ελεονώρα δεν επελέγη. Έπειτα εξετάστηκε ο γάμος της με διάφορους Ιταλούς πρίγκιπες, αλλά δεν καρποφόρησε κάτι. Η Γρηγορία-Μαξιμιλιάνα απεβίωσε το 1597 σε ηλικία 16 ετών.

Η αδελφή της Μαρία-Χριστίνα, έπειτα από έναν κακό γάμο με τον πρίγκιπα της Τρανσυλβανίας, επέστρεψε στην Αυστρία και μαζί με την Ελεονώρα έλαβαν τον μοναστικό πέπλο στο Χαλλ, στο Μοναστήρι των Κυριών (Haller Damenstift) του Τυρόλου. Εκεί η Ελεονώρα απεβίωσε σε ηλικία 37 ετών, τυφλή κατά τα τελευταία έτη της· τάφηκε στον ναό των Ιησουιτών του Χαλλ.

## Πρόγονοι

## Πηγές
* Charles V, Holy Roman Emperor at the Encyclopædia Britannica
* Obermayer-Marnach, Eva (1953), "Anna Jagjello", Neue Deutsche Biographie (NDB) (in German), 1, Berlin: Duncker & Humblot, p. 299; (full text online)
* Goetz, Walter (1953), "Albrecht V.", Neue Deutsche Biographie (NDB) (in German), 1, Berlin: Duncker & Humblot, pp. 158–160; (full text online)



Κατηγορία:Οίκος των Αψβούργων
Κατηγορία:Πριγκίπισσες της Αυστρίας
Βάση της πυραμίδας

μικρογραφία|Η οικονομική πυραμίδα: παρατηρούμε πως όσο πιο ψηλά ανεβαίνουμε στον κατακόρυφο άξονα "πλούτος", τόσο μικρότερο πληθυσμό συναντάμε στον οριζόντιο άξονα, και αντιστρόφως
**Βάση της πυραμίδας** ή **βάση της οικονομικής πυραμίδας** (αγγλικά: Bottom of Pyramid ή Base of Pyramid, BoP) αποκαλείται η μεγαλύτερη, αλλά και φτωχότερη κοινωνικοοικονομική ομάδα πληθυσμού. Σε παγκόσμιο επίπεδο, στη βάση της πυραμίδας βρίσκονται 4 δισεκατομμύρια άνθρωποι στον κόσμο οι οποίοι επιβιώνουν με κατά κεφαλήν ετήσιο εισόδημα κάτω από 1500 δολάρια, ενώ η Παγκόσμια Τράπεζα προβλέπει διόγκωση του αριθμού αυτού σε 6 δισεκατομμύρια μέσα στα επόμενα 40 χρόνια.

## Ιστορικά στοιχεία

Η πρώτη ίσως αναφορά του όρου απαντάται σε ομιλία του πρώην προέδρου των ΗΠΑ Φραγκλίνου Ρούζβελτ, ο οποίος στην προεκλογική εκστρατεία του το 1932 είχε μιλήσει για τον "ξεχασμένο άνθρωπο στη βάση της οικονομικής πυραμίδας". Από το 2000 και μετά ο όρος χρησιμοποιείται όλο και πιο συχνά κυρίως μέσω του έργου του Κ. Πραχαλάντ, ινδικής καταγωγής καθηγητή του Πανεπιστημίου του Μίσιγκαν και συγγραφέα του βιβλίου με τίτλο «O θησαυρός στον πάτο της πυραμίδας: Εξαλείφοντας τη φτώχεια μέσω του κέρδους». Ο Πραχαλάντ υποστηρίζει ότι τα τέσσερα δισεκατομμύρια άνθρωποι που ζουν με λιγότερα από δύο δολάρια την ημέρα αποτελούν μια αναξιοποίητη αγορά, η οποία δεν μπορεί να αγνοηθεί μιας και ισοδυναμεί με αγοραστική δύναμη 12,5 τρις από εννιά μόλις από τις χώρες του αναπτυσσόμενου κόσμου. Επιχειρηματίες που ακολούθησαν το μοντέλο του Πραχαλάντ σημείωσαν επιτυχία προσαρμόζοντας τη στρατηγική τους στις ανάγκες των φτωχών, οι οποίοι γνωρίζουν μάρκες και αναζητούν ποιότητα με τη διαφορά ότι δεν έχουν πολλά χρήματα. Ως παράδειγμα ο Πραχαλάντ αναφέρει την  Procter & Gamble, η οποία αντιλήφθηκε ότι μπορεί να σημειώσει μεγάλα κέρδη αν πωλήσει στην Ινδία το ίδιο σαμπουάν σε συσκευασίες μιας χρήσης, μιας και πολλοί δεν έχουν χρήματα να αγοράσουν όλο το μπουκάλι.  Πιο πρόσφατα, η σύνδεση των πληθυσμών της βάσης της πυρυμίδας με τους Στόχους για τη Βιώσιμη Ανάπτυξη του ΟΗΕ  έχει αποτελέσει θέμα συζητήσεων για το πώς οι επιχειρήσεις μπορούν να επωφεληθούν από κοινότητες χαμηλού εισοδήματος. Η ομάδα BoP έχει κινήσει το ενδιαφέρον πολλών μελετητών της κοινωνικής επιχειρηματικότητας και αποτέλεσε την έμπνευση για τον Μοχάμαντ Γιουνούς προκειμένου να επινοήσει το σύστημα της μικροχρηματοδότησης και να δημιουργήσει την Grameen Bank, η οποία εξυπηρετεί με μικροπιστώσεις άτομα τα οποία δεν έχουν πρόσβαση σε τράπεζες και μεγάλα χρηματοπιστωτικά ιδρύματα.

## Παραπομπές


## Εξωτερικοί σύνδεσμοι

*  https://www.britannica.com/topic/Bottom-of-the-Pyramid
*  https://hbr.org/2012/06/reality-check-at-the-bottom-of-the-pyramid

Κατηγορία:Κοινωνία
Δον Ιούλιος Καίσαρ της Αυστρίας

O **δον Ιούλιος-Καίσαρ**, γερμ. don Julius Caesar von Osterreich (1584/85 - 25 Ιουνίου 1609) από τον Οίκο των Αψβούργων ήταν νόθος γιος του αρχιδούκα της Αυστρίας και βασιλιά της Ουγγαρίας, Βοημίας & Γερμανίας. Ήταν σχιζοφρενής και όταν σκότωσε την κόρη του κουρέα του, φυλακίστηκε.

## Βιογραφία
Ήταν νόθος γιος του Ροδόλφου Β΄ αρχιδούκα της Aυστρίας και βασιλιά της Ουγγαρίας, Βοημίας & Γερμανίας και της ερωμένης του Κατερίνα Στράντα. Ήταν το μεγαλύτερο από έξι παιδιά. Ο Ροδόλφος Β΄ του παρείχε πλήρη εκπαίδευση και έτσι ο Ιουλιος-Καίσαρ πρόσβλεπε σε μία θέση στη βασιλική Αυλή.

## Πρόγονοι

## Πηγές
* "Don Julius Caesar d'Austria". Český Krumlov. Retrieved 26 April 2016.
* "Don Julius D´Austria and his Fate". State Castle and Chateau Český Krumlov. Retrieved 26 April 2016.

## Παραπομπές


Κατηγορία:Οίκος των Αψβούργων
Κανάκης (πειρατής)

Ο **Κανάκης** ήταν βυζαντινός πειρατής του 12ου αιώνα.

Είναι άγνωστη η ζωή του πριν το 1194 όπως και η καταγωγή του, πιθανολογήτε ότι ήταν Κύπριος που μετά την πτώση της νήσου στους Φράγκους κατέφυγε στην Κιλικία. Ο Κανάκης από την Κιλικία όπου είχε τη βάση του και με την συμπαράσταση του βυζαντινού διοικητή της Ισαάκιου έκανε επιδρομές στην Κύπρο κατά των φράγκων που την είχαν κατακτήσει από το 1191. Ο Ισαάκιος του είχε δώσει το πλοίο που έκανε τις επιδρομές κατά των Φράγκικων περιουσιών.

Είναι γνωστό ότι το 1194 ο Κανάκης σε κάποια επιδρομή του στην περιοχή της Αμμοχώστου συνέλαβε όμηρο την σύζυγο του βασιλιά Αμωρί Εσίβα. Ο Κανάκης ζήτησε αντί λύτρων να σταματήσουν οι διώξεις του πληθυσμού στο νησί και ο βίαιος εκλατινισμός του. Η Εσίβα τέλος απελευθερώθηκε από τον Κανάκη χωρίς να είναι γνωστό τι υποσχέσεις ή ανταλλάγματα αποκόμισε από τον Αμωρί. Η μετέπειτα ζωή του είναι επίσης άγνωστη.

## Παραπομπές


Κατηγορία:Κύπριοι επαναστάτες
Κατηγορία:Πρόσωπα του Βασιλείου της Κύπρου
Κατηγορία:Βυζαντινοί πειρατές
Κατηγορία:Βυζαντινοί του 12ου αιώνα
Επισκοπή Αδρανούς

Η **Επισκοπή Αδρανούς** ήταν μία επισκοπή της Ορθόδοξης Εκκλησίας στη Μικρά Ασία κατά την εποχή της Ανατολικής Ρωμαϊκής Αυτοκρατορίας. Αναφέρεται από τον Λέοντα ΣΤ΄ τον Σοφό ως η έκτη επισκοπή από τις 12 της Ιεράς Μητροπόλεως Νικομηδείας της Βιθυνίας στις αρχές του 10ου αιώνα. Πήρε πιθανώς το όνομά της από τον παρεκείμενο ποταμό Αδρανό («ο Αδρανός») της Μυσίας-Βιθυνίας.

## Πηγές
* Το λήμμα «Αδρανούς επισκοπή» στη *Νέα Ελληνική Εγκυκλοπαίδεια* «Χάρη Πάτση», τόμος 2, σελ. 124

Αδρανους
Επισκοπή Αδρασσού

Ως **Επισκοπή Αδρασσού** αναφέρεται κυρίως μία επισκοπή της Ορθόδοξης Εκκλησίας στη Μικρά Ασία κατά την εποχή της Ανατολικής Ρωμαϊκής Αυτοκρατορίας. Αναφέρεται αρχικώς ως η εικοστή δεύτερη στη σειρά επισκοπή από τις 28 της Ιεράς Μητροπόλεως Σελευκείας της επαρχίας της Ισαυρίας. Μεταγενέστερα, κατά τις αρχές του 10ου αιώνα, μνημονεύεται από τον Λέοντα ΣΤ΄ τον Σοφό ως η δέκατη έκτη από τις 23 επισκοπές που περιελάμβανε τότε πλέον η Μητρόπολη Σελευκείας. Στη δεύτερη αυτή αναφορά γράφεται με τον τόνο στην παραλήγουσα, ως ***Επισκοπή Αδράσσου***.

Δευτερευόντως, ως Επισκοπή Αδρασσού αναφέρεται η δεύτερη στη σειρά επισκοπή από τις 34 της επαρχίας της Αραβίας που υπάγονταν στην Ανατολική Ρωμαϊκή Αυτοκρατορία

## Παραπομπές


Αδρανους
Gentleman Jack (τηλεοπτική σειρά)

**Gentleman Jack** είναι ο τίτλος ιστορικής δραματικής τηλεοπτικής σειράς, οκτώ επεισοδίων, συμπαραγωγής του BBC One και του HBO. 

Η σειρά αναφέρεται στη ζωή της ομοφυλόφιλης Αγγλίδας γαιοκτήμονα και ταξιδιώτριας, Αν Λίστερ, την οποία οι κάτοικοι του Χάλιφαξ, στο Δυτικό Γιορκσάιρ, από όπου καταγόταν, την αποκαλούσαν *Gentleman Jack*. Εξελίσσεται από το 1832 μέχρι το 1834 και παρουσιάζει τις σχέσεις της Λίστερ με άλλες γυναίκες, και κυρίως με την πλούσια κληρονόμο Άννα Γουόκερ, καθώς και τις οικονομικές της δραστηριότητες και την προσπάθειά της να ξαναδώσει ζωή στο πατρικό της, το Shibden Hall, στο Χάλιφαξ και να εκμεταλλευτεί το κτήμα της και τα ανθρακωρυχεία που υπήρχαν σε αυτό. Βασίστηκε στα ημερολόγια της Λίστερ, στα οποία κατέγραφε τόσο τις προσωπικές της σχέσεις όσο και τις οικονομικές δραστηριότητές της αλλά και τις απόψεις της για διάφορα γεγονότα. Μεγάλο μέρος των ημερολογίων της ήταν γραμμένο με κώδικα και αποκωδικοποιήθηκαν από τον Τζον Λίστερ, το 1930.

Η σειρά έκανε πρεμιέρα στις ΗΠΑ από HBO στις 22 Απριλίου 2019 και στη Μεγάλη Βρετανία στο BBC One στις 23 Μαΐου 2019 ,  και απέσπασε πολύ καλές κριτικές.Η σκηνοθεσία είναι της Σάλι Γουέινραϊτ και πρωταγωνιστούν η Σουράν Τζόουνς, που υποδύεται την  Αν Λίστερ, και η Σόφι Ράντλ, που υποδύεται την Ανν Γουόκερ. Τα γυρίσματα έγιναν στο Γιορκσάιρ και τις γύρω περιοχές (μεταξύ άλλων και  στο Shibden Hall). 

## Παραπομπές


Κατηγορία:Βρετανικές τηλεοπτικές σειρές
Λα Τουρ-ντυ-Πεν

Η κοινότητα **Λα Τουρ-ντυ-Πεν** (γαλλικά: La Tour-du-Pin) είναι κοινότητα του νομού Ιζέρ στην περιοχή Ωβέρνη Ρον-Αλπ, στη νοτιοανατολική Γαλλία. Με την Βιέν αποτελούν τις δύο υπονομαρχίες του νομού. Ο πληθυσμός της κοινότητας ανέρχεται σε 8.080 κατοίκους (2017).

Ιστορικά, η κοινότητα Λα Τουρ-ντυ-Πεν υπάγονταν στην παλαιά επαρχία Ντωφινέ και κατά τη διάρκεια του Μεσαίωνα ήταν έδρα σημαντικής βαρονίας. Το όνομα του οίκου των Ντε Λα Τουρ-ντυ-Πεν συνδέεται με την πόλη και αυτή τη βαρονία του Ντωφινέ.

Οι κάτοικοι ονομάζονται Τυριπινουά (ζ).

## Γεωγραφικά στοιχεία
αριστερά|μικρογραφία|250x250εσ|Κεντρικό σημείο στη Λα Τουρ-ντυ-Πεν
Η κοινότητα Λα Τουρ-ντυ-Πεν βρίσκεται στο βόρειο τμήμα του νομού Ιζέρ, που αντιστοιχεί στην ιστορική επαρχία του κάτω Ντωφινέ, σε υψόμετρο 309 έως 461 μέτρα. Έχει πληθυσμό 8.080 κατοίκους (2017) και έκταση 4,77 τετραγωνικά χιλιόμετρα.

Βρίσκεται στην κοιλάδα του Ροδανού. Από το έδαφός της διέρχεται ο ποταμός Μπουρμπρ, παραπόταμος στην αριστερή όχθη του Ροδανού, μήκους 72,2 χιλιομέτρων και δύο από τους παραποτάμους του.

Η απόσταση από το Παρίσι είναι 434 χιλιόμετρα (σε ευθεία γραμμή) στα νοτιοανατολικά, από τη Γκρενόμπλ, την πρωτεύουσα του νομού Ιζέρ, είναι 67 χιλιόμετρα οδικώς και από τη Βιέν, δεύτερη υπονομαρχία του νομού, 57 χιλιόμετρα οδικώς.

Η σχετικά μικρή πόλη είναι υπονομαρχία του νομού Ιζέρ, καθώς και κέντρο μιας ευρύτερης περιοχής κοινοτήτων με περισσότερους από 60.000 κατοίκους. Υπήρξε έδρα παλιάς σημαντικής βαρονίας και είναι χτισμένη πάνω στον παλιό δρόμο από το Παρίσι στο Μιλάνο. Η πόλη έχει γραφικό ιστορικό κέντρο με στενά δρομάκια με σειρές αστικών κατοικιών, πολλές κατασκευασμένες από πέτρα, μικρές στοές ανάμεσα στους δρόμους και παλιά σιντριβάνια. Εξυπηρετείται από πολλούς δρόμους και τη σιδηροδρομική γραμμή TER.

## Αξιοθέατα
μικρογραφία|Ο καθεδρικός ναός

* Το κάστρο του Κυιριέ του 16ου αιώνα
* Το κάστρο του Τουρνέν του 17ου αιώνα
* Αναγεννησιακή κατοικία του 16ου αιώνα, το Μαιζόν ντε Ντωφέν από τον 16ο αιώνα
* Ο καθεδρικός ναός, από τον 19ο αιώνα

## Παραπομπές


## Εξωτερικοί σύνδεσμοι
*Η επίσημη ιστοσελίδα της κοινότητας Λα Τουρ-ντυ-Πεν (γαλλικά)

Κατηγορία:Πόλεις της Γαλλίας
Κατηγορία:Πόλεις του Ρον-Αλπ
Φονικές μηχανές

Οι ***Φονικές μηχανές*** (*Mortal Engines*) είναι το πρώτο από τα τέσσερα βιβλία της σειράς μυθιστορημάτων *[[Φονικές μηχανές (σειρά βιβλίων)]]* του Φίλιπ Ριβ.

Το βιβλίο Φονικές μηχανές νίκησε το Χρυσό Βραβείο του βραβείου Νεστλέ Σμάρτις, ενώ ήταν υποψήφιο στο βραβείο Ουάιτμπρεντ του 2002 και στο Βραβείο Αξιοσημείωτων Βιβλίων για Παιδιά ΑΛΑ το 2004.

Το 2018 κυκλοφόρησε και μια ταινία με το ίδιο όνομα, αλλά ασχολείται με διαφορετικό θέμα σε σχέση με το βιβλίο.

## Χαρακτήρες
* Τομ Νατσγουόρθι
* Έστερ Σο
* Άννα Φανγκ

## Παραπομπές

### Βιβλιογραφία
* 

## Πηγές
* Ριβ, Φίλιπ (2003). *Φονικές μηχανές*. Μίνωας.

## Εξωτερικοί σύνδεσμοι
* Φονικές μηχανές


Κατηγορία:Μυθιστορήματα του 2001
Το χρυσάφι των αρπακτικών

Οι ***Το χρυσάφι των αρπακτικών*** (*Predator's Gold*) είναι το δεύτερο από τα τέσσερα βιβλία της σειράς μυθιστορημάτων *Φονικές μηχανές* της Φίλιπ Ριβ.

Το βιβλίο κυκλοφόρησε στις 19 Σεπτεμβρίου 2003. Το βιβλίο αποδέχτηκε γενικά καλές κριτικές από το Goodreads. Το εξώφυλλο δημιουργήθηκε από τον Ντέιβιντ Φράνκλαντ.

## Χαρακτήρες
* Τομ Νατσγουόρθι
* Έστερ Σο
* Άννα Φανγκ

## Παραπομπές


Παραπομπές
### Βιβλιογραφία
* 

## Πηγές
* Ριβ, Φίλιπ (2005). *Το χρυσάφι των αρπακτικών*. Μίνωας.

## Εξωτερικοί σύνδεσμοι
* Φονικές μηχανές

Φ
Χαόρα

Η **Χαόρα** (βεγγαλική: হাওড়া - Hāoṛā, αγγλικά: *Howrah*) είναι πόλη στην πολιτεία της Δυτικής Βεγγάλης στην Ινδία. Έχει πληθυσμό 1.072.161 κατοίκων σύμφωνα με την απογραφή του 2011, και βρίσκεται στην δυτική όχθη του Χούγκλι. Η Χαόρα βρίσκεται απέναντι από τη μητρόπολη και πρωτεύουσα της δυτικής Βεγγάλης Καλκούτα. Αποτελεί μέρος του πολεοδομικού συγκροτήματος της.  Στην πόλη βρίσκεται η υποδιαίρεση Χαόρα Σαντάρ, ενώ είναι και η έδρα της ομώνυμης επαρχίας. Η Χαόρα ανήκει στην Αρχή Μητροπολιτικής Ανάπτυξης της Καλκούτας. Η Χαόρα είναι σημαντικός μεταφορικός κόμβος για την Δυτική Βεγγάλη και πύλη μείζονος σημασίας για την Καλκούτα. Η πόλη έχει το παρατσούκλι «Σέφιλντ της Ινδίας». Επίσημη γλώσσα είναι η βεγγαλική και πρόσθετη επίσημη η αγγλική. 

Η Χαόρα συνδέεται με τα Καλκούτα μέσω τριών γεφυρών. Μία από αυτές είναι η εντυπωσιακή γέφυρα Ραμπίντρα (γέφυρα Χαόρα), ένα από τα ορόσημα της Καλκούτας. Θεωρείται η πιο πολυσύχναστη γέφυρα στον κόσμο. Ο σιδηροδρομικός σταθμός της Χαόρα είναι ο κεντρικός σύνδεσμος της Καλκούτας προς τη Νότια και Δυτική Ινδία. Ο σταθμός της Χαόρα υπάγεται στον *Ανατολικό Σιδηρόδρομο*, μιας εκ των 16 περιφερειακών εταιρειών των Ινδικών Σιδηροδρόμων. Σχεδιάζεται η εξυπηρέτηση της πόλης από σταθμούς της γραμμής 2 του μετρό της Καλκούτας, γραμμή η οποία βρίσκεται υπό κατασκευή. 

Το 1785 η Χαόρα αποτελούσε ένα μικρό χωριό, το οποίο αναπτύχθηκε γρήγορα λόγω της εγγύτητάς της με την Καλκούτα. Οι εγκαταστάσεις γιούτας και βαμβακιού την κατέστησαν σημαντική στάση στον τότε *Ανατολικό Ινδικό Σιδηρόδρομο* μέσω του Αλαχαμπάντ στις κεντρικές και δυτικές επαρχίες της Ινδίας. Σήμερα η Χαόρα είναι βιομηχανική πόλη με κλωστοϋφαντουργική βιομηχανία και βιομηχανία μετάλλου. Διαθέτει ναυπηγείο και ποτάμιο λιμάνι. 

Η Χαόρα έχει τον παλαιότερο βοτανικό κήπο στην Ινδία (Ινδικός Βοτανικός Κήπος Ατσάρια Τζαγκαντίς Τσάντρα Μποσού). Υφίσταται από το 1786 και το κύριο αξιοθέατό του είναι ένα δέντρο μπανιάν ηλικίας 200 ετών, το δεύτερο μεγαλύτερο του είδους του στην Ινδία. Το τσάι που καλλιεργείται γύρω από το Νταρτζιλίνγκ και το Άσαμ εισήχθη για πρώτη φορά και καλλιεργήθηκε εδώ. 

Μια άλλη σημαντική εγκατάσταση στην πόλη και το μεγαλύτερο τουριστικό αξιοθέατο είναι το Μπελούρ Μαθ στη βόρεια Χαόρα, όπου εδρεύει η αποστολή Ραμακρίσνα. 

## Παραπομπές


## Εξωτερικοί σύνδεσμοι

* Επίσημη ιστοσελίδα της δημοτικής επιχείρισης της Χαόρα 

Κατηγορία:Πόλεις της Ινδίας
Χέρα Χίλμαν

Η **Χέρα Χίλμαν** (*Hera Hilmarsdóttir*, 27 Δεκεμβρίου 1988) είναι Ισλανδή μουσικός και τραγουδίστρια.

## Προσωπική ζωή
Η Χέρα είναι κόρη του σκηνοθέτη Χίλμαρ Όντσον και της ηθοποιού Θόρεϊ Σιγκθορσντόουτερ. Ο παππούς της είναι ο θεατρικός συγγραφέας και θεατρικός σκηνοθέτης Όντουρ Μπιέρνσον.

Αποφοίτησε από την Ακαδημία Μουσικής και Δράματος του Λονδίνου το 2011.

## Φιλμογραφία

## Παραπομπές


## Εξωτερικοί σύνδεσμοι
* 

Κατηγορία:Ισλανδοί ηθοποιοί
Ρεγκάν

Το **Ρεγκάν** (από το βερβερικό *Αργκάν*, , ) είναι πόλη και κοινότητα και πρωτεύουσα του ομώνυμου διαμερίσματος, στην επαρχία Αντράρ της κεντρικής Αλγερίας. Το Ρεγκάν βρίσκεται στην έρημο της Σαχάρας κοντά σε όαση. Σύμφωνα με την απογραφή του 2008, έχει πληθυσμό 20.402 κατοίκων, από 14.179 το 1998, σημειώνοντας ετήσιο ρυθμό αύξησης 3,8%. Βερβερικές φυλές και άνθρωποι ζουν μέσα και γύρω από το Ρεγκάν. 

## Ιστορία
Στα ανατολικά του Ρεγκάν υπήρχε μέχρι το 1965 σταθμός εκτόξευσης πυραύλων όπου εκτοξεύτηκαν πολυάριθμοι πολιτικοί και στρατιωτικοί βαλλιστικοί πύραυλοι. Η Γαλλία ξεκίνησε  πρόγραμμα πυρηνικών δοκιμών κοντά στο Ρεγκάν, διεξάγοντας τέσσερις τέτοιες δοκιμές κατά τη διάρκεια του πολέμου της Αλγερίας το 1960 και το 1961, πριν από την ανεξαρτησία. 

## Γεωγραφία
Η πόλη του Ρεγκάν και οι γειτονικοί της οικισμοί βρίσκονται δίπλα στη νοτιότερη όαση της περιοχής Τουάτ, η οποία εκτείνεται προς βορρά έως το Αντράρ. Η περιοχή Τιντικέλτ, μια πεδιάδα με απομονωμένες οάσεις, βρίσκεται στα ανατολικά, περιλαμβάνοντας πόλεις όπως το Ιν Σαλάχ, το Ιν Γκαρ, το Αουλέφ και το Τιτ. Στα δυτικά βρίσκεται η έρημος Εργκ Σες, ενώ στα νότια βρίσκεται η τεράστια άγονη πεδιάδα Τανεζρούφτ. 

## Κλίμα
Το Ρεγκάν έχει θερμό ερημικό κλίμα (Κλιματική ταξινόμηση Κέππεν *BWh*), με μακρά, εξαιρετικά θερμά καλοκαίρια και σύντομους, πολύ ζεστούς χειμώνες. Το κλίμα είναι θερμό και σχεδόν χωρίς βροχοπτώσεις. Οι ημερήσιες θερμοκρασίες προσεγγίζουν σταθερά τους 50 °C το καλοκαίρι και τη νύχτα οι θερμοκρασίες παραμένουν συνήθως πάνω από 30 °C. Οι μέσες ετήσιες βροχοπτώσεις είναι εξαιρετικά χαμηλές, με μόνο 10 χιλιοστά να πέφτουν ετησίως.

## Μεταφορές

Το Ρεγκάν είναι η τελευταία πόλη στη διαδρομή του Τανεζρούφτ με κατεύθυνση νότια προς το Μάλι. Ο τελωνειακός και αστυνομικός έλεγχος είναι υποχρεωτικός στην πόλη πριν τη διέλευση προς την Έρημο Σαχάρα. Η διαδρομή Τανεζρούφτ είναι το νοτιότερο τμήμα της εθνικής οδού Ν6 της Αλγερίας η οποία συνδέει το Αντράρ στα βόρεια και το Μπορντζ Μπάντζι Μοχτάρ στα νότια. Ακόμη μία εθνική οδός, η Ν52, συνδέει το Ρεγκάν με το Τιντικέλτ και το Ιν Σαλάχ.

Η πόλη εξυπηρετείται από το Αεροδρόμιο του Ρεγκάν, περίπου 10 χλμ. ανατολικά της πόλης.

## Εκπαίδευση

Το 6,0% του πληθυσμού έχει ολοκληρώσει την πρωτοβάθμια εκπαίδευση, και ένα άλλο 15,6 έχει ολοκληρώσει τη δευτεροβάθμια εκπαίδευση. Ο συνολικός βαθμός αλφαβητισμού είναι 75,9%, και είναι 85,0% στους άνδρες και 66,3% στις γυναίκες.

## Παραπομπές


Κατηγορία:Πόλεις της Αλγερίας
Κατηγορία:Τοποθεσίες πυρηνικών δοκιμών
Ριφιφί στο Παρίσι

Το **Ριφιφί στο Παρίσι** (Πρωτότυπος τίτλος: Du rififi à Paname) είναι Γαλλικό αστυνομικό θρίλερ του 1966 σε σκηνοθεσία Ντενίς ντι λα Πατελιέρ βασισμένο σε  νουβέλα του Ωγκίστ Λε Μπρετόν. Πρωταγωνιστούν οι Ζαν Γκαμπέν, Τζορτζ Ραφτ και ο Γκερτ Φρέμπε.

## Πλοκή
Ένας ειδικός πράκτορας των τελωνείων των ΗΠΑ, ο Μάικ Καπολάνο θα κατάφερει να εισχωρήσει σε ένα διεθνές δίκτυο λαθρεμπορίου χρυσού, με επικεφαλής το αφεντικό του Γαλλικού υπόκοσμου, Πώλο Μπερτζέρ.

Ωστόσο, η αμερικανική μαφία θα θελήσει να πάρει τον έλεγχο του διεθνούς λαθρεμπορίου και να εκμεταλλευτεί αυτήν την κερδοφόρα επιχείρηση και ξεκινά έναν πόλεμο εναντίον των Γάλλων. Ο Κοπολάνο θα βρεθεί στο επίκεντρο της αναμέτρησης της μαφίας.

## Διανομή Ρόλων
* Ζαν Γκαμπέν ως Πωλ Μπερτζέρ
* Τζορτζ Ραφτ ως Τσαρλς Μπινάτζιο
* Νάντια Τίλλερ ως Ιρέν
* Γκερτ Φρομπ ως Ουόλτερ
* Μαρσέλ Μποζουφί ως Μαρκί
* Κλαούντιο Μπρουκ ως Μάικ Καπολάνο
*Μιρέιγ Νταρκ ως Λιλί
*Κλοντ Μπρασέ ως Τζούλιο

## Κυκλοφορία
Στην Ελλάδα η ταινία κυκλοφόρησε για πρώτη φορά στις 22 Νοεμβρίου 1966 στις κινηματογραφικές αίθουσες Άμλετ, Ρεξ και Μαργαρίτα στην Αθήνα.

## Τρομοκρατική επίθεση στο Βελιγράδι
Στις 13 Ιουλίου 1968, κατά τη διάρκεια προβολής της ταινίας στον κινηματογράφο «oktobar 20» του Βελιγραδίου, εξερράγη μια βόμβα, σκοτώνοντας ένα άτομο και τραυματίζοντας άλλους 89. Ο Κροάτης Miljenko Hrkać συνελήφθη για την τρομοκρατική επίθεση και καταδικάστηκε σε θάνατο. 

## Παραπομπές

## Εξωτερικοί σύνδεσμοι
*

Κατηγορία:Γαλλικές ταινίες της δεκαετίας 1960
Κατηγορία:Γαλλικές αστυνομικές ταινίες
Κατηγορία:Γαλλόφωνες ταινίες
Κατηγορία:Ταινίες του 1966
Κατηγορία:Ταινίες σε σκηνοθεσία Ντενίς ντι λα Πατελιέρ
Κατηγορία:Ταινίες γυρισμένες στο Παρίσι
Κατηγορία:Ταινίες τοποθετημένες στο Παρίσι
Κατηγορία:Ταινίες βασισμένες σε γαλλικά μυθιστορήματα
Φονικές μηχανές (σειρά βιβλίων)

***Το Φονικές Μηχανές*** (Mortal Engines Quartet) (*Hungry City Chronicles*) είναι  τριλογία βιβλίων από τον άγγλο συγγραφέα φαντασίας Φίλιπ Ριβ. 
Η σειρά αποτελείται από τα *[[Φονικές μηχανές]]* (*Mortal Engines*, 2001), *Το χρυσάφι των αρπακτικών* (*Predator's Gold*, 2003), *[[Infernal Devices (Reeve)|Infernal Devices]]* (2005) και *A Darkling Plain* (2006).

## Παραπομπές

### Βιβλιογραφία
* 
* 

## Πηγές

## Εξωτερικοί σύνδεσμοι
* Φονικές μηχανές

Κατηγορία:Φονικές μηχανές
Κατηγορία:Βρετανικά μυθιστορήματα
Κατηγορία:Μυθιστορήματα φαντασίας
Κατηγορία:Μυθιστορήματα που έγιναν ταινίες
Μακεδονιανισμός

Ως **μακεδονιανισμός** (ή πνευματομάχοι) αναφέρεται η διδασκαλία του Ομοιουσιανού Χριστιανού επισκόπου Κωνσταντινουπόλεως Μακεδονίου Ά (342-360), ο οποίος αμφισβητεί την θεότητα του Άγιου Πνεύματος (πνευματομάχοι). Το χαρακτηρίζει σαν αγγελοειδές κτίσμα και σαν πρώτο και μείζον δημιούργημα του Υιού. Η διδασκαλία του καταδικάζεται ως αιρετική το 379 στη σύνοδο της Αντιοχείας.

## Αξιοσημείωτοι μακεδονιανιστές

* Μακεδόνιος, επίσκοπος Κωνσταντινουπόλεως (342&#x2013;346 και 351&#x2013;360)
* Μαραθώνιος, επίσκοπος Νικομηδείας (περίπου. 351&#x2013;;).
* Ελεύσιος, επίσκοπος Κυζίκου (περίπου 351&#x2013;360)
* Σωφρόνιος, επίσκοπος Πομπηιούπολης (;&#x2013;360)
* Ευστάθιος, επίσκοπος Σεβαστείας
* Σαβίνος, επίσκοπος Ηρακλείας
## Παραπομπές


Κατηγορία:Αρχαίες χριστιανικές ομολογίες
Κατηγορία:Αντιτριαδισμός
Γιάννης Θεοδωρακόπουλος

Ο **Γιάννης Θεοδωρακόπουλος** είναι αθλητικός δημοσιογράφος, πολιτικός, συγγραφέας και πρόεδρος του Πανελλήνιου Συνδέσμου Αθλητικού Τύπου.

## Πρώτα χρόνια - σπουδές
Γεννήθηκε στο Βυζίκι Αρκαδίας. Αποφοίτησε από το Οικονομικό Πανεπιστήμιο Αθηνών.

## Δημοσιογραφία
Έχει εργαστεί ως δημοσιογράφος με θεματολογία στον κοινοβουλευτισμό, στα εργατικά και τα οικονομικά, όμως είναι κυρίως γνωστός για τη συμμετοχή του στο αθλητικό ρεπορτάζ. Παρουσίαζε στην ΕΡΤ την τηλεοπτική εκπομπή Αθλητική Κυριακή από το 1996 ως το 2001 και ήταν εν γένει τηλεοπτικός σχολιαστής σε μεγάλα αθλητικά γεγονότα. Είχε συμμετοχή σε εφημερίδες όπως Η Καθημερινή, Το Βήμα, η Απογευματινή, η Αθλητική Ηχώ, η Sportime και σε αθλητικά περιοδικά.

## Πολιτική
Διετέλεσε Δήμαρχος Πεύκης από το 2006 ως 2010. Από το 2011 ως το 2014 ήταν εκλεγμένο μέλος στο διοικητικό συμβούλιο και στην εκτελεστική επιτροπή της Κεντρικής Ένωσης Δήμων Ελλάδας, στην οποία εκλέχτηκε πρόεδρος της διαπαραταξιακής επιτροπής παιδείας, πολιτισμού, νεολαίας και αθλητισμού.

## Λοιποί τίτλοι

* 1992 - 2006 & 2018 - σήμερα: Πρόεδρος στον Πανελλήνιο Σύνδεσμο Αθλητικών Συντακτών
*2001 - 2009: Αντιπρόεδρος στην Διεθνή Ομοσπονδία Αθλητικών Συντακτών
* Πρόεδρος στην Διεθνή Επιτροπή Στίβου (Athletics Commission) της AIPS
* 1998 - 2000: Μέλος στο Διοικητικό Συμβούλιο της Οργανωτικής Επιτροπής «Αθήνα 2004»
* Μέλος της Εφορίας της Διεθνούς Ολυμπιακής Ακαδημίας
* Μέλος της Επιτροπής Ολυμπιακής Λαμπαδηδρομίας

## Προσωπική ζωή
Είναι παντρεμένος με την Κατερίνα Τζήκα με την οποία έχουν μία κόρη. Διαμένει στην Πεύκη.

## Βραβεύσεις

* Πέντε φορές παγκόσμιο βραβείο καλύτερης αθλητικής διοργάνωσης στα Μέσα Μαζικής Επικοινωνίας
* Δύο φορές πρώτο τηλεοπτικό βραβείο χρονιάς για την εκπομπή «Αθλητική Κυριακή»
* Βραβείο Μπότση
* 2010: Ανώτατη Διάκριση Olympic Order από την Διεθνή Ολυμπιακή Επιτροπή
*2016: AIPS Europe, βραβείο για την πολυετή προσφορά του στη δημοσιογραφία

## Εργογραφία

* *Εκατό χρόνια ολυμπιακοί αγώνες [[1896]]-[[1996]], (επιμέλεια) Μαλλιάρης Παιδεία, 1997*
* *[[2006]] Who is who των σπορ* *-1000 μορφές του ελληνικού αθλητισμού*, 2005

## Παραπομπές


Κατηγορία:Έλληνες αθλητικογράφοι
Κατηγορία:Έλληνες πολιτικοί
Κατηγορία:Έλληνες συγγραφείς του 20ού αιώνα
Βιβλιοθήκη της Καταλονίας

Η **Βιβλιοθήκη της Καταλονίας** (καταλανικά: ***Biblioteca de Catalunya***, προφορά: *[[ΔΦΑ|biβli.uˈtɛkə ðə kətəˈluɲə]]*) είναι η εθνική βιβλιοθήκη της Καταλονίας και εδρεύει στη Βαρκελώνη. Η αποστολή της βιβλιοθήκης είναι η συλλογή, η διατήρηση και η διάδοση της καταλανικής βιβλιογραφίας και ό,τι συσχετίζεται με την καταλανική γλώσσα. Η βιβλιοθήκη κατέχει περίπου 3 εκατομμύρια αντικείμενα και υπάρχουν περίπου, με ελεύθερη πρόσβαση, 20.000 τόμοι. 

## Ίδρυση
Η Βιβλιοθήκη ιδρύθηκε το 1907, ως η βιβλιοθήκη του Ινστιτούτου Καταλανικών Μελετών. Το 1914 άνοιξε προς το κοινό, κατά την περίοδο της Κοινοπολιτείας της Καταλονίας, και στεγάστηκε στο Palau de la Generalitat de Catalunya. Το 1981, και με την έγκριση του Κοινοβουλίου της Καταλονίας, έγινε η Εθνική Βιβλιοθήκη της Καταλονίας. Από το 2007, ξεκίνησε και η ψηφιοποίηση των ελεύθερων από δικαιώματα αρχείων της. 

## Συνεργασία με τη Google books
Το 2007, η Βιβλιοθήκη της Καταλονίας και οι άλλες τέσσερις καταλανικές βιβλιοθήκες συμφώνησαν να συμμετάσχουν στο έργο ψηφιοποίησης. Αυτές οι βιβλιοθήκες έχουν αρχίσει να ψηφιοποιούν τα βιβλία τους που βρίσκονται στον δημόσιο τομέα. Το έργο συνεργασίας για την ψηφιοποίηση στοχεύει να καταστήσει αυτά τα βιβλία διαθέσιμα στο Διαδίκτυο.

Η Biblioteca de Catalunya λειτουργεί ως συντονιστής και μεσολαβητής  για τις τέσσερις άλλες βιβλιοθήκες που συμμετέχουν στο έργο:

#Η βιβλιοθήκη του μοναστηριού του Μοντσεράτ,
#Η επισκοπική δημόσια βιβλιοθήκη του Σεμιναρίου της Βαρκελώνης,
#Η βιβλιοθήκη της Βαρκελώνης 
#Η βιβλιοθήκη του Athenaeum στη Βαρκελώνη.

Η Καταλανική Βιβλιοθηκονομική Ομάδα έγινε ο δεύτερος μη αγγλοσαξονικός συνεργάτης που εντάχθηκε στη Βιβλιοθήκη του σχεδίου Google books, στο πρόγραμμα Αναζήτησης Βιβλίων της Google. Το 1977, η Εθνική Βιβλιοθήκη της Καταλονίας προσχώρησε σε έναν άλλο Ισπανό συμμετέχοντα στο έργο, το Πανεπιστήμιο Complutense της Μαδρίτης..

## Βιβλιογρφία
*Fontbona, Francesc: *Présentation dés tresors de la Unitat Gràfica de la Biblioteca de Catalunya*, Barcelona, 2005.
*Jorba, Manuel: *La Biblioteca de Catalunya com a biblioteca nacional*, Barcelona, 1996; *The Biblioteca de Catalunya library of Catalonia*, Barcelona, 1993 ; *Els 80 anys de la Biblioteca de Catalunya*, Barcelona, 1994.
*Panyella, V.: *The Biblioteca de Catalunya, Library of Catalonia*, Barcelona: Biblioteca de Catalunya, 1993.
*[Pere Bohigas (ed.)]: *Cincuenta años de la antigua Biblioteca de Catalunya*, Biblioteca Central de la Diputación de Barcelona, Barcelona 1968.
*Reis Fontanals, Marga Losantos: *Biblioteca de Catalunya, 100 anys : 1907–2007*, Biblioteca de Catalunya, Barcelona 2007
*Rodón, Joan: *Sales de lectura de la Biblioteca de Catalunya*, 1995.
*Rodríguez Parada, Concepción: *Los fondos patrimoniales de la Biblioteca de Catalunya*, Firenze, 2010.

## Παραπομπές


## Εξωτερικοί σύνδεσμοι
* Biblioteca de Catalunya
* The European Library

Κατηγορία:βιβλιοθήκες στην Ισπανία
Κατηγορία:Εκπαίδευση στην Ισπανία
Κατηγορία:Κτίρια και κατασκευές στη Βαρκελώνη
Λουθία Σάντσεθ Σαορνίλ

Η **Λουθία Σάντσεθ Σαορνίλ** (ισπανικά: *Lucía Sánchez Saornil*, 13 Δεκεμβρίου 1895 - 2 Ιουνίου 1970) ήταν Ισπανίδα ποιήτρια, αναρχική και φεμινίστρια. Περισσότερο είναι γνωστή ως μία από τις γυναίκες που ίδρυσαν την ισπανική αναρχική φεμινιστική οργάνωση Mujeres Libres. Ήταν επίσης μέλος του Confederación Nacional del Trabajo και του Solidaridad Internacional Antifascista. 

Γεννήθηκε στη Μαδρίτη και μεγάλωσε με τον χήρο πατέρα της. Σπούδασε στη Βασιλική Ακαδημία Καλών Τεχνών του Σαν Φερνάνδο και από μικρή ηλικία ασχολήθηκε με την ποίηση. Ως ποιήτρια άνηκε στο είδος του ουλτρισμού. Ήδη έως και το 1919 είχε εξεδόσει αρκετές ποιητικές συλλογές. Έγραφε με ψευδώνυμο, πράγμα που της επέτρεπε να ασχολήθει με λεσβιακά θέματα, καθότι η ομοφυλοφιλία δεν επιτρεπόταν κατά αυτήν την περίοδο.

Από τη δεκαετία του 1930, ξεκίνησε να ασχολείται με την πολιτική και συγκεκριμένα με τον αναρχισμό. Όλα ξεκίνησαν όσο εργαζόταν σε μία εταιρεία ως τηλεφωνήτρια, όπου και συμμετείχε σε απεργεία ενάντιον της. Η ενασχόλησή της με αυτόν τον τομέα δεν σταμάτησε έκτοτε. Το 1936 συνίδρυσε και τις Mujeres Libres. Απεβίωσε το 1970, με την ταφόπλακά της να αναγραάφει *¿Pero es verdad que la esperanza ha muerto?* (*Μα είναι αλήθεια ότι η ελπίδα έχει πεθάνει;*).

## Δείτε επίσης
* Αναρχοφεμινισμός

## Βιβλιογραφία
* Ackelsberg, Martha A. *Free Women of Spain: Anarchism and the Struggle for the Emancipation of Women*. Bloomington, IN: Indiana University Press, 1991.
* Enders and Radcliff. *Constructing Spanish womanhood: female identity in modern Spain*. SUNY Press, 1999.
* Linhard, Tabea Alexa. *Fearless women in the Mexican Revolution and the Spanish Civil War*. University of Missouri Press, 2005.
* Nash, Mary. *Defying Male Civilization: Women in the Spanish Civil War*. Denver, CO.: Arden Press, 1995.

## Παραπομπές


Κατηγορία:Ισπανοί αναρχικοί
Κατηγορία:Ισπανοί αντιφασίστες
Κατηγορία:Ισπανοί ποιητές
Κατηγορία:Ακτιβιστές δικαιωμάτων ΛΟΑΤ
Κατηγορία:Ελεύθερες Γυναίκες
Αψίδα του Θριάμβου (Βαρκελώνη)

Η **Αψίδα του θριάμβου** (καταλανικά: ***Arc de Triomf***, προφορά:  *[[ΔΦΑ|ˈaɾk də tɾiˈomf]]* ή ισπανικά:  ***Arco de Triunfo***) είναι μία αψίδα θριάμβου στην πόλη της Βαρκελώνης, Καταλονία, Ισπανία. Χτίστηκε από τον αρχιτέκτονα Γιόζεπ Μπιλασέκα ι Κασανόβας, με σκοπό, να χρησιμοποιηθεί ως η πύλη της πόλης για την πρώτη παρουσίαση διεθνών σχέσεων της Βαρκελώνης, το 1888. Οι διαστάσεις της είναι: 29,80 x 27,70 x 12,40 m. Σήμερα είναι ένα από τα σημαντικά αξιοθέατα της πόλης, η οποία οδηγεί προς το - επίσης αξιοθέατο - Parc de la Ciutadella. 

## Παραπομπές


## Εξωτερικοί σύνδεσμοι

* Brief description and history of Barcelona's ''Arc de Triomf'' on the official Barcelona Tourism site.
*The Arc de Triomf on Google Maps

Κατηγορία:Κτίρια και κατασκευές στη Βαρκελώνη
Κατηγορία:Θριαμβικές αψίδες
Βραβεία Αμερικανικής Ακαδημίας Κινηματογράφου 2019

thumb|250px|Η 92η Απονομή των Βραβείων της Αμερικανικής Ακαδημίας Κινηματογράφου. 
Η **92<sup>η</sup> Απονομή των Βραβείων της Ακαδημίας Κινηματογράφου**, γνωστά κυρίως ως **Βραβεία Όσκαρ**, πραγματοποιήθηκαν από την Αμερικανική Ακαδημία Κινηματογραφικών Τεχνών και Επιστημών (ΑΑΚΤΕ) και τίμησαν τις καλύτερες ταινίες του 2019. Μετά από περισσότερο από μία δεκαετία όπου η απονομή πραγματοποιείται στα τέλη Φεβρουαρίου, αυτή την φορά πραγματοποιήθηκε στις 9 Φεβρουαρίου 2020 στο Θέατρο Ντόλμπι στο Χόλιγουντ της Καλιφόρνια. Η ΑΑΚΤΕ παρουσίασε τα Βραβεία της Ακαδημίας σε 24 κατηγορίες. Η τελετή απονομής καλύφθηκε τηλεοπτικά στις Ηνωμένες Πολιτείες από το κανάλι ABC και η παραγωγή έγινε από την Λινέτ Χάουελ Τέιλορ και την Στεφανί Αλλαίν, ενώ η σκηνοθεσία από τον Γκλεν Βάις. Μετά την επιτυχία της 91ης διοργάνωσης το 2019, το ABC ανακοίνωσε πως η απονομή θα πραγματοποιηθεί, και πάλι, χωρίς κεντρικό οικοδεσπότη.

Σε παράλληλες εκδηλώσεις, η Ακαδημία Κινηματογράφου πραγματοποίησε την 10η Απονομή των Governors Awards στο Grand Ballroom στο Χόλιγουντ στις 27 Οκτωβρίου 2019.

## Νικητές και Υποψήφιοι
Οι υποψηφιότητες για την 92η Απονομή των Βραβείων Όσκαρ ανακοινώθηκαν στις 13 Ιανουαρίου 2019 στις 5:18 π.μ. PST (13:18 UTC), στο Θέατρο Samuel Goldwyn στο Μπέβερλυ Χιλς της Καλιφόρνια, με ζωντανή σύνδεση σε όλο τον κόσμο, από την ίδια την Ακαδημία Κινηματογράφου και τους ηθοποιούς Τζον Τσο και Ίσα Ραέ.

Η ταινία *[[Joker (ταινία, 2019)|Joker]]* έλαβε 11 υποψηφιότητες, ενώ με 10 υποψηφιότητες ακολούθησαν οι ταινίες: *[[Ο Ιρλανδός]] (The Irishman)*, *[[1917 (ταινία)|1917]]* και *[[Κάποτε στο… Χόλιγουντ]] (Once Upon a Time in Hollywood)*.

Ακολουθούν οι νικητές και οι υποψήφιοι σε κάθε κατηγορία:

### Τιμητικά Βραβεία
*Ντέιβιντ Λιντς - Αμερικανός σκηνοθέτης.
*Γουές Στάντι - Αμερικανός ηθοποιός και παραγωγός.
*Λίνα Βερτμίλερ - Ιταλίδα σκηνοθέτιδα και σεναριογράφος.
; Βραβείο Jean Hersholτ
* Τζίνα Ντέιβις - Αμερικανίδα ηθοποιός.

### Ταινίες με πολλαπλές υποψηφιότητες και νίκες
Στην 92η απονομή Όσκαρ, 53 ταινίες έλαβαν 124 υποψηφιότητες.

## Παραπομπές


## Εξωτερικοί σύνδεσμοι
* Επίσημη ιστοσελίδα των Βραβείων Όσκαρ
* Επίσημη ιστοσελίδα της Αμερικανικής Ακαδημίας Κινηματογραφικών Τεχνών και Επιστημών

Κατηγορία:Τελετές απονομής βραβείων Όσκαρ
Κατηγορία:Κινηματογραφικά γεγονότα του 2019
Επικύρωση

Η **επικύρωση** είναι η διαδικασία η οποία δίνει νομική ισχύ σε ένα έγγραφο (π.χ. συμφωνία) με την έγκριση του αρμοδίου οργάνου του καθενός από των υπογράφοντων μερών. Πριν από την επικύρωση, ένα έγγραφο κατά κανόνα δεν έχει νομική ισχύ και ένα υπογράφων μέρος δεν έχει την υποχρέωση να τηρήσει τα συμφωνηθέντα του εγγράφου.

Η επικύρωση επισημοποιείται με ειδικό έγγραφο, το μέσο επικύρωσης. Τα συμβαλλόμενα μέρη είτε ανταλλάσσουν έγγραφα επικύρωσης είτε, αν ο αριθμός των συμβαλλομένων μερών είναι μεγάλος, διαβιβάζουν τη συνθήκη σε θεματοφύλακα, ο οποίος μπορεί είτε να είναι συμβαλλόμενο μέρος ή τρίτο μέρος.

Στις περισσότερες των περιπτώσεων, η επικύρωση χρησιμοποιείται για να δώσει νομική ισχύ στις διεθνείς συνθήκες, καθώς και στα συντάγματα των ομοσπονδιών και των συνομοσπονδιών ή στις τροποποιήσεις τους. Στην τελευταία περίπτωση, η επικύρωση γίνεται ξεχωριστά από κάθε μέλος της ομοσπονδίας ή της συνομοσπονδίας.

Όσον αφορά τις διεθνείς συνθήκες, η επικύρωση είναι τρόπος που εκφράζει τη συναίνεση του κράτους να δεσμευθεί από τη συνθήκη, μαζί με την υπογραφή, την έγκριση και την αποδοχή της συνθήκης.

## Βιβλιογραφία
* *E. Meier.* Über den Abschluss von Staatsvertragen. — Λειψία, 1874.
* *Seligmann.* Abschluss und Wirksamkeit der Staatsvertrage. — Φράιμπουργκ, 1890.
* *Wegmann.* Die Ratification der Staatsvertrage. — Βερολίνο, 1892.
* *Prestele.* Die Lehre vom Abschluss volkerrechtlicher Vertrage. — Μόναχο, 1892.

Κατηγορία:Συνταγματικό Δίκαιο
Κατηγορία:Διεθνές Δίκαιο
Ευγένιος της Βυρτεμβέργης

Με το όνομα αυτό υπάρχουν τα εξής πρόσωπα:
* Ευγένιος της Βυρτεμβέργης (1758-1822) Εγένιος Α΄ πρίγκιπας της Βυρτεμβέργης
* Ευγένιος της Βυρτεμβέργης (1788-1857) Ευγένιος Β΄ δούκας της Βυρτεμβέργης
* Ευγένιος της Βυρτεμβέργης (1820-1875) Ευγένιος Γ΄ δούκας της Βυρτεμβέργης
* Ευγένιος της Βυρτεμβέργης (1846-1877) Ευγένιος Δ΄ δούκας της Βυρτεμβέργης
60η Στρατιά του Κόκκινου Στρατού

Στις 27 Ιανουαρίου 1945,Οι  Σοβιετικοί στρατιώτες του 322ου τμήματος πεζικού της **60ής Στρατιάς** του 1ου Ουκρανικού Μετώπου, με επικεφαλής τον Συνταγματάρχη του Κόκκινου Στρατού Πάβελ Κουρότσκιν, απελευθέρωσαν το στρατόπεδο συγκέντρωσης  Άουσβιτς Ι,Το απόγευμα της ίδιας μέρας απελευθέρωσαν το Άουσβιτς ΙΙ, το περίφημο στρατόπεδο Μπίρκεναου.

Κατηγορία:Ένοπλες Δυνάμεις της Σοβιετικής Ένωσης
Ελισάβετ της Σαξονίας-Αλτεμβούργου (1826-1896)

Η **Ελισάβετ** (γερμ. *Elisabeth von Sachsen-Altenburg*, 26 Μαρτίου 1826 - 2 Φεβρουαρίου 1896) από τον Οίκο των Βέττιν ήταν κόρη του δούκα της Σαξονίας-Αλτεμβούργου και με τον γάμο της έγινε μεγάλη δούκισσα του Ολδεμβούργου.

## Βιογραφία
Η *Ελισάβετ Παυλίνα Αλεξανδρινή* ήταν η τρίτη (επιζήσασα) κόρη του Ιωσήφ της Σαξονίας-Αλτεμβούργου και της Αμαλίας, κόρης του Λουδοβίκου της Βυρτεμβέργης.

## Οικογένεια
Παντρεύτηκε το 1852 τον Πέτρο Β΄ του Ολδεμβούργου και είχε τέκνα:
* Φρειδερίκος Αύγουστος Β΄ (1852 - 1931), Μέγας Δούκας του Ολδεμβούργου.
* Γεώργιος Λουδοβίκος (1855 - 1939).

## Πρόγονοι

## Πηγές
* Lundy, Darryl. "The Peerage: Elisabeth Pauline Alexandrine Prinzessin von Sachsen-Altenburg". Retrieved 20 August 2010.
* "Duchess of Oldenburg Dead", The New York Times, Berlin, 3 February 1896

## Παραπομπές


Κατηγορία:Οίκος των Βέττιν
Κατηγορία:Πριγκίπισσες της Σαξονίας-Αλτεμβούργου
Κατηγορία:Γερμανίδες δούκισσες
Μεγάλη Δούκισσα Βέρα Κωνσταντίνοβνα της Ρωσίας

:*Να μη συγχέεται με την ανιψιά της [[Βέρα Κωνσταντίνοβνα της Ρωσίας (1906-2001)]].*

Η **Βέρα Κωνσταντίνοβνα** (ρωσ. *Вера Константиновна*, 16 Φεβρουαρίου 1854 - 11 Απριλίου 1912) από τον Οίκο του Χόλσταϊν-Γκόττορπ-Ρομανώφ ήταν κόρη του Μεγάλου Δούκα της Ρωσίας και με τον γάμο της έγινε δούκισσα της Βυρτεμβέργης.

## Βιογραφία
Ήταν η δεύτερη κόρη του Κωνσταντίνου Νικολάγιεβιτς της Ρωσίας και της Αλεξάνδρας Ιωσήφοβνας, κόρης του Ιωσήφ της Σαξονίας-Αλτεμβούργου.

## Οικογένεια
Παντρεύτηκε το 1874 τον Ευγένιο Δ΄ της Βυρτεμβέργης και είχε τέκνα:
* Κάρολος Ευγένιος (8 Απριλίου - 11 Νοεμβρίου 1875).
*Έλσα (1876 - 1936), παντρεύτηκε τον Αλβέρτο του Σάουμπουργκ-Λίππε.
* Όλγα (1876 - 1932), παντρεύτηκε τον Μαξιμιλιανό του Σάουμπουργκ-Λίππε.

## Πηγές
* Beéche, Arturo. The Grand Duchesses. Eurohistory, 2004. ISBN 0-9771961-1-9
* Grand Duchess George of Russia. A Romanov Diary. Atlantic International Publications, 1988. ISBN 0-938311-09-3
* Jena, Detlef. Koenigin Olga von Wuerttemberg: Glueck und Leid ("Queen Olga of Wuerttemberg: Happiness and Pain"). Pustet, 2009. ISBN 3-7917-2228-X
* King Greg, and Penny Marshall. Gilded Prism. Eurohistory, 2006. ISBN 0-9771961-4-3
* Thomsen, Sabine. Die Württembergischen Koeniginnen. Tübigen, Silberburg Verlag GmbH, 2006. ISBN 3-87407-714-4.

## Πρόγονοι


## Παραπομπές


Κατηγορία:Οίκος του Σλέσβιχ-Χόλσταϊν-Γκόττορπ
Κατηγορία:Δούκισσες της Βυρτεμβέργης
Κατηγορία:Ρώσοι ευγενείς
Κατηγορία:Οίκος Ρομάνοφ
Κατηγορία:Μεγάλες Δούκισσες της Ρωσίας
Μεγάλη Δούκισσα Αλεξάνδρα Νικολάγιεβνα της Ρωσίας

Η **Αλεξάνδρα Νικολάγιεβνα** (ρωσ. *Александра Николаевна*, 24 Ιουνίου 1825 - 10 Αυγούστου 1844) του Οίκου των Ρομανώφ ήταν μεγάλη δούκισσα της Ρωσίας και με το γάμο της έγινε πριγκίπισσα της Έσσης-Κάσσελ.

## Βιογραφία
Ήταν η πέμπτη (τρίτη επιζήσασα) κόρη και το έκτο (τέταρτο επιζήσαν) παιδί του Νικολάου Α΄ της Ρωσίας και Καρλόττας των Χοεντσόλλερν (''Αλεξάνδρας Φεοντόροβνας''), κόρης του Φρειδερίκου Γουλιέλμου Γ΄ της Πρωσίας. Ήταν γνωστή στην οικογένειά της ως *Αντίνι*. 

Σύμφωνα με τα απομνημονεύματα της αδελφής της, Όλγας, έμοιαζε με την Πρωσίδα μητέρα τους, ενώ είχε ειπωθεί ότι θύμιζε και τη γιαγιά τους, βασίλισσα Λουίζα της Πρωσίας. 

Ήταν γνωστή στην Αγία Πετρούπολη για το πνεύμα και τη ζωντάνια της. Ήταν επίσης καλλίφωνη και έκανε μαθήματα φωνητικής με την υψίφωνο Ενριέττε Σόνταγκ. 

### Γάμος
Παντρεύτηκε στις 28 Ιανουαρίου 1844 το Φρειδερίκο Γουλιέλμο Β΄ της Έσσης-Κάσσελ, ο οποίος επισκέφτηκε την Αγία Πετρούπολη με σκοπό να ζητήσει σε γάμο την μεγαλύτερη αδελφή της, Όλγα, αλλά τελικά εκείνος ερωτεύθηκε την Αλεξάνδρα. Καθώς ήταν συγγενής της δανικής βασιλικής οικογένειας που είχε έλλειψη αρρένων μελών, θεωρείτο και υποψήφιος για τη διαδοχή, συνεπώς χρειαζόταν μια σύζυγο που θα καθιστούσε την υποψηφιότητά του ακόμη πιο ισχυρή. Ο θείος του Φρειδερίκου, Χριστιανός Η΄ της Δανίας, έκανε γαμήλιο δώρο στο ζευγάρι το Μέγαρο Ντεν και το Παλάτι Μπέρνστορφ στην Κοπεγχάγη.

### Θάνατος
Λίγο πριν το γάμο αρρώστησε σοβαρά με φυματίωση, γεγονός που συνέβαλε σε επιβαρυμένη υγεία και στην παραμονή του ζεύγους στην Αγία Πετρούπολη. Η διαρκώς επιδεινωμένη υγεία της οδήγησε σε πρόωρο τοκετό. Γέννησε έναν γιο, το Γουλιέλμο, τρεις μήνες πριν το αναμενόμενο. Το βρέφος δεν επέζησε και η Αλεξάνδρα πέθανε την ίδια ημέρα σε ηλικία 19 ετών. Τάφηκε στην Κρύπτη των Μεγάλων Δουκών στο Φρούριο Πέτρου και Παύλου στην Αγία Πετρούπολη. 

Ο θάνατος της Αλεξάνδρας βύθισε σε πένθος τους γονείς της για το υπόλοιπο της ζωής τους, ενώ ο Φρειδερίκος Γουλιέλμος παντρεύτηκε ξανά εννέα χρόνια αργότερα (1853) την πρώτη εξαδέλφη της, Άννα της Πρωσίας, με την οποία απέκτησε έξι παιδιά.

## Οικογένεια
Παντρεύτηκε το Φρειδερίκο Γουλιέλμο Β΄ της Έσσης. Απέκτησε ένα παιδί:
* Φρειδερίκος *Γουλιέλμος* Νικόλαος (10 Αυγούστου 1844), θνησιγενής.

## Πρόγονοι

## Πηγές
* Hesse: A Princely German Collection. Catalog of exhibition at the Portland Art Museum, 2005. John E. Buchanan, Jr., Director, The Marilyn H. and Dr. Robert B. Pamplin, Jr. Collection.
* Olga, Queen of Wuerttemberg. Traum der Jugend goldener Stern. Günther Neske Verlag, 1955.

## Παραπομπές


Κατηγορία:Οίκος του Σλέσβιχ-Χόλσταϊν-Γκόττορπ
Κατηγορία:Ρώσοι ευγενείς
Κατηγορία:Μεγάλες Δούκισσες της Ρωσίας
Νιλ Ντε Πάου

Ο **Νιλ Ντε Πάου** (*Nill De Pauw*, , γενν. 6 Ιανουαρίου 1990) είναι Βέλγος ποδοσφαιριστής, ο οποίος αγωνίζεται ως πλάγιος μέσος για τον Ατρόμητο.

## Σταδιοδρομία σε συλλόγους
Ο Ντε Πάου άρχισε τη σταδιοδρομία τους στις ακαδημίες νέων της Λόκερεν, πριν ενταχθεί στην πρώτη ομάδα τη σεζόν 2008-09. 

Την 1η Ιουλίου 2015, μετακινήθηκε στη γαλλική Αν Αβάν ντε Γκανγκάμπ, για 750.000 ευρώ. 

Την 1η Ιουλίου 2015, επέστρεψε στο Βέλγιο για τη Ζούλτε Βάρεγκεμ, για 350.000 ευρώ. 

Στις 26 Ιουλίου 2019, υπέγραψε με την τουρκική Ρίζεσπορ. 

Στις 25 Ιανουαρίου 2020, υπέγραψε συμβόλαιο έξι μηνών με τον Ατρόμητο, με την επιλογή ανανέωσης για ακόμη ένα έτος, με ελεύθερη μεταγραφή.

## Διεθνής σταδιοδρομία
Ο Ντε Πάου έχει αγωνιστεί στις «μικρές» Εθνικές ομάδες του Βελγίου U16, U17, U18, U19 και U21, έχοντας συνδυαστικά 68 συμμετοχές και 19 γκολ. Με την Εθνική Βελγίου U17, αγωνίστηκε στο Παγκόσμιο Κύπελλο U17 του 2007 στη Νότια Κορέα.

## Διακρίσεις
**Λόκερεν**

Κύπελλο Βελγίου: 2011-12, 2013-14

## Παραπομπές


## Εξωτερικοί σύνδεσμοι

*   
* Στατιστικά στο Βέλγιο στο e-kickoff.com 
* Προφίλ στο transfermarkt.com 

Κατηγορία:Βέλγοι ποδοσφαιριστές
Κατηγορία:Ποδοσφαιριστές από τη Λαϊκή Δημοκρατία του Κονγκό
Κατηγορία:Επιθετικοί ποδοσφαιριστές
Κατηγορία:Ποδοσφαιριστές Εθνικής Βελγίου Κ16
Κατηγορία:Ποδοσφαιριστές Εθνικής Βελγίου Κ17
Κατηγορία:Ποδοσφαιριστές Εθνικής Βελγίου Κ18
Κατηγορία:Ποδοσφαιριστές Εθνικής Βελγίου Κ19
Κατηγορία:Ποδοσφαιριστές Εθνικής Βελγίου Κ21
Κατηγορία:Ποδοσφαιριστές ΚΣΚ Λόκερεν
Κατηγορία:Ποδοσφαιριστές Προ Λιγκ Βελγίου
Κατηγορία:Ποδοσφαιριστές Αν Αβάν ντε Γκανγκάμπ
Κατηγορία:Ποδοσφαιριστές Λιγκ 1
Κατηγορία:Βέλγοι ποδοσφαιριστές στο εξωτερικό
Κατηγορία:Ποδοσφαιριστές Ζούλτε Βάρεγκεμ
Κατηγορία:Ποδοσφαιριστές Ρίζεσπορ
Κατηγορία:Ποδοσφαιριστές Σούπερ Λιγκ Τουρκίας
Κατηγορία:Ξένοι ποδοσφαιριστές στην Τουρκία
Κατηγορία:Ποδοσφαιριστές Ατρόμητου Αθηνών
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ξένοι ποδοσφαιριστές στην Ελλάδα
Κατηγορία:Ξένοι ποδοσφαιριστές στη Γαλλία
Μεγάλη Δούκισσα Ξένια Αλεξάνδροβνα της Ρωσίας

Η **Ξένια Αλεξάνδροβνα** (ρωσ. *Ксения Александровна*, 6 Απριλίου [Π.Η. 25 Μαρτίου] 1875 - 20 Απριλίου 1960) του Οίκου των Ρομανώφ ήταν μεγάλη δούκισσα της Ρωσίας ως κόρη του Αυτοκράτορα της Ρωσίας.

## Βιογραφία
Ήταν το τέταρτο παιδί και η πρώτη κόρη του Αλεξάνδρου Γ΄ της Ρωσίας και της Δάγμαρ (''Μαρίας Φιόντοροβνας''), κόρης του Χριστιανού Θ΄ της Δανίας.

## Οικογένεια
Παντρεύτηκε το 1894 τον Αλέξανδρο Μιχαήλοβιτς της Ρωσίας και είχε τέκνα:
* Ειρήνη (1895 - 1970), Πριγκίπισσα της Ρωσίας, παντρεύτηκε τον Φελίξ Φελίξοβιτς Γιουσούποφ, Κόμη Σουμαρόκο-Έλστον.
* Ανδρέας (1897 - 1981), Πρίγκιπας της Ρωσίας.
* Θεόδωρος (1898 - 1968), Πρίγκιπας της Ρωσίας.
* Νικήτας (1900 - 1974), Πρίγκιπας της Ρωσίας.
* Δημήτριος (1901 - 1980), Πρίγκιπας της Ρωσίας.
* Ροστισλάβος (1902 - 1978), Πρίγκιπας της Ρωσίας.
* Βασίλειος (1907 - 1989), Πρίγκιπας της Ρωσίας.

## Πηγές
* Korneva, Galina; Tatiana Cheboksarova (2006). *Empress Maria Fyodorovna's Favourite Residences in Russia and Denmark*. Saint Petersburg: Liki Rossii. ISBN 5-87417-232-7.
* Van der Kiste, John; Coryne Hall (2002). *Once a grand duchess: Xenia, sister of Nicholas II*. Stroud: Sutton. ISBN 0-7509-2749-6. OCLC 49593798.
* Welch, Frances (2018). *The Imperial Tea Party: Family, Politics and Betrayal; The Ill-fated British and Russian Royal Alliance*. London: Short Books. ISBN 978-1-78072-306-8.

## Παραπομπές


Κατηγορία:Οίκος του Σλέσβιχ-Χόλσταϊν-Γκόττορπ
Κατηγορία:Ρώσοι ευγενείς
Κατηγορία:Μεγάλες Δούκισσες της Ρωσίας
Κληρονομιά (Αρμενία)

Η **Κληρονομιά** () είναι ένα εθνικό φιλελεύθερο πολιτικό κόμμα στην Αρμενία. Ιδρύθηκε το 2002 από τον πρώην Υπουργό Εξωτερικών της Αρμενίας Ράφι Χοβανισιάν. 

## Ιστορία
Το κόμμα συμμετείχε στις Αρμενικές βουλευτικές εκλογές της 12ης Μαΐου 2007, συγκέντρωσε το 6,06% των ψήφων και πήρε τις 7 από τις 131 έδρες του Κοινοβουλίου. Κυβέρνηση έγινε το Ρεπουμπλικανικό Κόμμα με 64 έδρες. 

Στις βουλευτικές εκλογές της 6ης Μαΐου 2012, η Κληρονομιά συγκέντρωσε το 5,73% των ψήφων και πήρε τις 5 από τις 131 έδρες του Κοινοβουλίου. Κυβέρνηση έγινε το Ρεπουμπλικανικό Κόμμα με 69 έδρες, ενώ η Κληρονομιά ήταν η μικρότερη παράταξη του κοινοβουλίου στην  οποία ηγήθηκε η δικηγόρος και ακτιβίστρια Ζαρουχί Ποστανγιάν. Η Κληρονομιά συμμετείχε στις προεδρικές εκλογές του 2013 με υποψήφιο τον αρχηγό του κόμματος, Ράφι Χοβανισιάν, που συγκέντρωσε το 35,51% των ψήφων και βρέθηκε στην δεύτερη θέση, χάνοντας από τον υποψήφιο του Ρεπουμπλικανικού Κόμματος Σερζ Σαρκισιάν, που συγκέντρωσε το 56,67% των ψήφων και έγινε Πρόεδρος. 

Στις βουλευτικές εκλογές της 2ης Απριλίου 2017 η Κληρονομιά συμμετείχε ως μέρος της τριμελούς Πολιτικής Συμμαχίας ΟΡΟ, η οποία περιλάμβανε: το κόμμα Κληρονομιά, τον πρώην Υπουργό Άμυνας της Αρμενίας Σεϊράν Οχανιάν και τον πρώην Υπουργό Εξωτερικών της Αρμενίας Βαρτάν Οσκανιάν. Η Συμμαχία ΟΡΟ συγκέντρωσε το 2,07% των ψήφων και έμεινε εκτός Κοινοβουλίου. Στις εκλογές κέρδισε το Ρεπουμπλικανικό Κόμμα που πήρε τις 58 από τις 105 έδρες του Κοινοβουλίου. 

Η Κληρονομιά αποφάσισε να μην συμμετάσχει στις πρόωρες βουλευτικές εκλογές του 2018. 

## Εκλογική Ιστορία
### Βουλευτικές εκλογές

### Προεδρικές εκλογές


## Παραπομπές


Κατηγορία:Αρμενικός εθνικισμός

Κατηγορία:Πολιτικά κόμματα στην Αρμενία
Αλεχάντρα Γκαρσία

Η **Αλεχάντρα Γκαρσία** (*Alejandra Cid García*, 26 Μαΐου 1991 -) είναι Μεξικανή ηθοποιός, τραγουδίστρια, μοντέλο, παρουσιάστρια και DJ. 

Στην ηλικία των 10 ετών συμμετείχε σε ένα διαγωνισμό ομορφιάς στο Λεόν το οποίο κέρδισε προετοιμάζοντας έναν μονόλογο. Παρουσίασε ένα νεανικό τηλεοπτικό πρόγραμμα στην Televisa del Bajío, σπούδασε τραγούδι και σε ηλικία 15 ετών έλαβε μέρος σε ακρόαση για μια μουσικό γκρουπ, με την οποίο ταξίδεψε στην Ομοσπονδιακή Περιφέρεια, αλλά λίγο αργότερα αποχώρησε.

Το 2007, πέρασε από casting στο Κέντρο Εκπαίδευσης Τεχνών Televisa (CEA), όπου έγινε δεκτή. Είχε μικρές συμμετοχές σε σαπουνόπερες, όπως στο *En nombre del amor* και *Un gancho al corazón*. Μετά την αποφοίτησή της από το CEA της Televisa, έγινε γνωστή στην τηλεόραση πρωταγωνιστώντας στην τηλενουβέλα *[[Μια τυχερή οικογένεια|Una familia con suerte]]*.

Το 2018 ήταν μέλος της ομάδας των Λατινοαμερικανών youtubers DosogasTeam, που εμφανίζεται σε διάφορα βίντεο, τραγούδια και εκδηλώσεις.

## Φιλμογραφία
**Un gancho al corazón* - 2008/09, ως Έντα
**[[Στο όνομα της αγάπης|En nombre del amor]]* - 2008/09, (γκεστ εμφάνιση)
**[[Μια τυχερή οικογένεια|Una familia con suerte]]* - 2011/12, ως Γουαδαλούπε "Λουπίτα" Λόπεζ Τόρρες ντε Ομπρεγόν/ντε Κάμπος
**La rosa de Guadalupe* - 2013, ως Μαρία ντελ Κάρμεν "Μάκα" Σολίς
**[[Μονσεράτ (τηλενουβέλα)|Lo que la vida me robó]]* - 2013/14, ως Νάντια Αργουέγιες ντε Μεδίνα/ντε Ερνάντες
**Que te perdone Dios* - 2015, ως Μακάρια Ρίος (νεαρή) (γκεστ εμφάνιση)
**[[Γειτονιά της αγάπης|Amor de barrio]]* - 2015, ως Λάουρα Βανσκονσέλος Αριάγα//Λάουρα Κρους Αριάγα
**Marta tiene un marcapasos* - 2016, ως Μάρτα (θεατρική παράσταση)
**El Bienamado* - 2017, ως Τάνια Σολίς Μεντόσα
**[[Δηλώνω ένοχη|Me declaro culpable]]* - 2017/18, ως Κάτια Ρόμο
**Por amar sin ley* - 2019, ως Λορένα Φουέντες
**Vencer el desamor* - 2020/21, ως Ρομίνα Ινούνσα

## Βραβεία & υποψηφιότητες
;Βραβεία TVyNovelas

;Βραβεία Bravo

## Παραπομπές


## Εξωτερικοί Σύνδεσμοι

* 
* 
* 
* 

Κατηγορία:Μεξικανές ηθοποιοί τηλεόρασης
Κατηγορία:Μεξικανές ηθοποιοί θεάτρου
Κατηγορία:Μεξικανοί παρουσιαστές
Κατηγορία:Μεξικανοί τραγουδιστές
Κατηγορία:Μεξικανές μοντέλα
Μερσέδες Κομαποσάδα

Η **Μερσέδες Κομαποσάδα Γκιλιέν** (καταλανικά: *Mercedes Comaposada Guillén*, 14 Αυγούστου 1901 - 11 Φεβρουαρίου 1994) ήταν Ισπανίδα παιδαγωγός, δικηγόρος και αναρχοφεμινίστρια. Περισσότερο γνωστή είναι ως μία από τους ιδρυτές του Mujeres Libres, μία αναρχοφεμινιστική ισπανική οργάνωση. 

Γεννήθηκε στη Βαρκελώνη και έγραψε πολυάριθμα άρθρα στον Τύπο, ενώ κυκλοφόρησε και πολλές δουλειές της, υπό το όνομα Μερσέδες Γκιλιέν, όνομα που είχε γίνει γνωστό ανάμεσα σε λογοτεχνικούς κύκλους. Επίσης, συμμετείχε και στην Ισπανική Επανάσταση του 1936. Απεβίωσε στο Παρίσι. 

## Παραπομπές
 

## Βιβλιογραφία
*

Κατηγορία:Ισπανοί αναρχικοί
Κατηγορία:Ισπανοί δικηγόροι
Κατηγορία:Ισπανοί συγγραφείς
Κατηγορία:Ελεύθερες Γυναίκες
Κατηγορία:Ισπανοί φεμινιστές
Αικατερίνη Γιουριέβσκαγια

Η **Αικατερίνη Αλεξάνδροβνα**, ρωσ. Екатерина Александровна Юрьевская (9 Σεπτεμβρίου 1878 - 22 Δεκεμβρίου 1959) από τον Οίκο του Σ.Χ.Γκόττορπ ήταν μοργανατική κόρη του Αυτοκράτορα της Ρωσίας και με τους γάμους της έγινε πριγκίπισσα Μπαρυατίνσκυ και μετά πριγκίπισσα Ομπολένσκυ.

## Βιογραφία
Ήταν η τρίτη κόρη (μόνη από τον 2ο γάμο) του Αλεξάνδρου Β΄ Αυτοκράτορα της Ρωσίας και της (2ης) μοργανατικής συζύγου του Αικατερίνης Ντολγκορούκοβας, κόρης του πρίγκιπα Μιχαήλ Ντολγκορούκοβ.

## Οικογένεια
Παντρεύτηκε πρώτα το 1901 τον Αλέξανδρο Βλαντιμίροβιτς Μπαρυατίνσκυ και είχε τέκνα:
* Αντρέι 1902-1931.
* Αλέξανδρος 1905-1992.

Ο Αλέξανδρος απεβίωσε το 1910 (39 ετών) και η Αικατερίνη έκανε το 1916 δεύτερο γάμο, με τον Σεργκέι πρίγκιπα Ομπολένσκυ. Διαζεύχθηκαν το 1923, χωρίς να έχουν αποκτήσει απογόνους.

## Πηγές
* John Bergamini, The Tragic Dynasty: A History of the Romanovs (1969), pp. 370 & 464
* John van der Kiste, The Romanovs, 1818-1959: Alexander II of Russia and his family (Sutton Publishing, 1998), p. 210

## Παραπομπές


## Εξωτερικοί σύνδεσμοι
* 

Κατηγορία:Οίκος Ρομάνοφ
Κατηγορία:Ρωσίδες τραγουδίστριες
Αικατερινη